**Telki község**

**Polgármestere**

**Előterjesztés**

**Telki 723/4 hrsz-ú közterületi ingatlan elnevezéséről**

**Az előterjesztés mellékletei**: ---

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

Telki község Önkormányzat képviselő-testülete 2018.03.26-i ülésén 38/2018.(III.29.) Öh. számú határozatával döntött arról, hogy a Telki 723/4 hrsz-ú kivett közpark elnevezésű ingatlant hivatalos névvel kívánja elnevezni.

A közpark elnevezésére javaslatokat tehettek a képviselő-testület tagjai, valamint a képviselői javaslatokon túl a képviselő-testület a közterület elnevezésre javaslattételi lehetőséget biztosított a helyi lakosok részére 2018. április 15-ig terjedő időszakban.

**A megjelölt április 15-ig az alábbi lakossági javaslatok érkeztek:**

* Kodolányi János Park
* Csergezán Pál Park
* *Géza fejedelem/Szent István Park (alapítás okán)*
* IV. László Park (az apátságot a domonkos nővéreknek adja)
* Garai nádor Park (kegyúrság okán)
* II. Ulászló Park (az apátságot Pannonhalmának adja)
* Pannonhalma Park
* Bencés Park
* Mária Terézia Park
* *Szász és Frank Park*
* *Székely Park*
* Erdély Park
* Valamelyik apát után: Apátjai: *1246: György,* 1333-34: István, 1366: Demeter, 1399: Péter, 1465: László , 1465-70: Sándor, 1519: István, 1535: István. - pl. György apát Park alakban.
* A szobor után: Mandula Park - bár nincs ott mandula fa
* Baden-Powell Park - a cserkészet alapítójáról nincs közterület elnevezve Magyarországon. Telkiben van cserkészcsapat, és a cserkészet, mint ifjúságnevelő mozgalom, az iskola partnere, méltó, hogy az ifjúságnevelő mozgalom alapítója az iskola előtti parkban kapjon helyet
* Virágzó tér
* Nap tér
* Zöld- öröm park/ tér
* Zöld orom park/tér
* Kondi park
* Virágzó tér
* Suli tér/ park
* Oskola tér
* Mandula park
* Mandulás park
* Muskátli tér/park
* Irisz tér
* Tudás park
* Pipacsliget park/ tér

**Korábbi polgármesteri javaslat:**

*Pipacsvirág tér*

*Pipacsvirág park*

*Iskola tér*

*Kodolányi park*

A beérkezett  képviselői és lakossági javaslatok közül a képviselő-testület által kiválasztott 10 javaslatot a Polgármesteri Hivatal két hét időtartamra szavazás céljából megjelentette az önkormányzat hivatalos honlapján, mely szavazás során bárki szavazhat az általa támogatott elnevezésről.

A képviselő-testület a beérkezett javaslatok közül a szavazásra 8 javaslatot bocsátott, a szavazás eredménye az alábbiak szerint alakult.

Muskátli park 139 szavazat

Pipacsliget park 62 szavazat

Iskola tér 49 szavazat

Pipacsviárg park 29 szavazat

Csergezán Park 28 szavazat

Kodolányi park 24 szavazat

Madulás park 9 szavazat

Oskola tér 4 szavazat

A képviselő-testület a képviselői és lakossági javaslatok, valamint a szavazás eredményének figyelembe vételével dönt a közterület elnevezésről.

Telki, 2018. május 22.

Deltai Károly

polgármester

**Határozati javaslat**

**Telki Község**

**Önkormányzat**

**Képviselő-testülete**

**/2018.(IV. ) Öh. számú**

**Határozata**

**Telki 723/4 hrsz-ú közterületi ingatlan elnevezéséről**

Telki község Önkormányzat Képviselő-testülete úgy határoz, hogy a Telki 723/4 hrsz-ú közterületi ingatlant ………………………….. nevezi el.

Felkéri a jegyzőt a szükséges lépések ( ingatlan-nyilvántartásban, valamint a központi címregiszterben történő átvezetés, ) elvégzésére.

**Felelős:** Polgármester, Jegyző

**Határidő**: azonnal